**JAUNIMO REIKALŲ AGENTŪROS**

**VYRIAUSIOJO SPECIALISTO PAREIGYBĖ**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

Darbuotojas, einantis šias pareigas, turi atitikti šiuos specialius reikalavimus:

turėti aukštąjį ar jam prilygintą išsilavinimą (bakalauro kvalifikacinį laipsnį);

turėti ne mažesnę kaip 1 metų darbo patirtį administravimo srityje;

gebėti vadovautis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Asmens duomenų teisinės apsaugos įstatymu bei kitais teisės aktais, reguliuojančiais asmens duomenų apsaugą;

išmanyti viešųjų pirkimų organizavimo reikalavimus, turto valdymą ir dokumentų valdymą reguliuojančius teisės aktus, reglamentuojančius prekių, paslaugų ar darbų pirkimo ir aprūpinimo reikalingu materialiniu ir nematerialiniu turtu tvarką;

mokėti rengti dokumentų projektus, išmanyti dokumentų rengimo taisykles.

**ŠIAS PAREIGAS EINANČIO DARBUOTOJO FUNKCIJOS**

Šias pareigas einantis darbuotojas vykdo šias funkcijas:

Įgyvendina sklandų biuro darbą, tvarkingą biuro techninių priemonių naudojimą, rūpinasi kanceliarinių ir ūkio priežiūros priemonių pakankamumu;

Bendradarbiaujant su Turto banku bei kitomis pastatų priežiūros įstaigomis įgyvendina sklandžią patalpų priežiūrą;

Organizuoja Agentūros dokumentų valdymą ir jų apskaitą, tvarko gaunamus ir siunčiamus dokumentus, registracijos žurnalus bei užtikrina dokumentų perdavimą į archyvą nustatyta tvarka;

Organizuoja Agentūros organizuojamų nacionalinių ir tarptautinių renginių logistiką;

Rengia ir siunčia Agentūros įgyvendinamų veiklų dalyviams „Youthpass“ ir kitus pažymėjimus.

Organizuoja ir vykdo viešuosius pirkimus prekėms, Agentūros administravimo paslaugoms ir (arba) darbams įsigyti;

Atlieka kitas programų teisės aktų nustatytas funkcijas, vykdo kitus Agentūros direktoriaus pavedimus, susijusius su pareigybės funkcijų įgyvendinimu.